**Pabalsts sociālo garantiju nodrošināšanai pilngadību sasniegušajiem bāreņiem un bez vecāku gādības palikušajiem bērniem pēc ārpusģimenes aprūpes izbeigšanās**

|  |  |
| --- | --- |
| **Pakalpojuma funkcija** | Kokneses novada domes Sociālais dienests (turpmāk tekstā – Sociālais dienests) nodrošina valsts paredzēto sociālo garantiju apmēru pilngadību sasniegušajiem bāreņiem un bez vecāku gādības palikušajiem bērniem (turpmāk tekstā - bārenis) pēc ārpusģimenes aprūpes izbeigšanās. |
| **Pakalpojuma būtības īss apraksts** | Sociālo garantiju nodrošināšanai Sociālais dienests piešķir:  1. pabalstu patstāvīgas dzīves uzsākšanai;  2. vienreizēju pabalstu sadzīves priekšmetu un mīkstā inventāra iegādei;  3. pabalstu ikmēneša izdevumiem bāreņiem - mācību iestāžu audzēkņiem;  4. pabalstu dzīvojamās telpas īres ikmēneša izdevumu segšanai, ja bārenis turpina sekmīgi mācīties un iegūt izglītību. |
| **Pakalpojuma saņēmējs** | Fiziska persona, pilngadību sasniegušais bez vecāku gādības palikušais bērns pēc ārpusģimenes aprūpes izbeigšanās |
| **Pakalpojuma saņēmēja apraksts** | Tiesības saņemt pabalstu sociālo garantiju nodrošināšanai ir bāreņiem, par kuru ārpusģimenes aprūpi lēmumu ir pieņēmusi Kokneses novada bāriņtiesa.  Tiesības uz pabalstu sociālo garantiju nodrošināšanai bērnam bārenim saglabājas līdz 24 gadu vecuma sasniegšanai. |
| **Normatīvie akti, kas reglamentē pakalpojuma sniegšanu** | * Sociālo pakalpojumu un sociālās palīdzības likums * Likums „Par palīdzību dzīvokļa jautājumu risināšanā” * Ministru kabineta 2005.gada 15.novembra noteikumi Nr.857 "Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās" * 2017.gada 29.marta Saistošie noteikumi Nr.5/2017 „Par sociālās palīdzības pabalstiem Kokneses novadā” |
| **Pakalpojuma saņemšanai nepieciešamie dokumenti** | Sociālajā dienestā jāuzrāda - personas pase, lēmums par bērna ārpusģimenes aprūpes izbeigšanu, apliecība sociālo garantiju saņemšanai, dzīvojamās telpas īres līgums (orģināli).  Sociālajā dienestā jāiesniedz - izziņa, ka bērns turpina mācības vispārējās vidējās vai profesionālās izglītības iestādē un ir sekmīgs tās audzēknis, koledžā vai augstskolā un ir sekmīgs tās students. |
| **Pakalpojuma saņemšanas termiņš (darba dienās):** | 10 |
| **Ar pakalpojuma saņemšanu saistītie maksājumi:** | Nav |
| **Pārsūdzības iespējas** | Sociālā dienesta lēmumu var apstrīdēt Kokneses novada domē viena mēneša laikā no tā spēkā stāšanās dienas, iesniedzot attiecīgu iesniegumu Kokneses novada domes priekšsēdētājam. |
| **Atgādinājums** | Personas pienākums ir sniegt pilnīgas un patiesas ziņas par sevi.  Persona ir atbildīga par sniegto ziņu patiesumu un savu rīcību, kā arī atbildīga par zaudējumu, kas Sociālajam dienestam radies viņa vainas vai nelikumīgas rīcības dēļ, atlīdzināšanu. |
| **Brīdinājums** | Ja persona nav sniegusi pilnīgas un patiesas ziņas, tad Sociālais dienests var atteikt piešķirt pabalstu sociālo garantiju nodrošināšanai - pilnībā vai daļēji. |
| **Pakalpojuma pieprasīšana** | Klātienē – Sociālā dienesta apmeklējums  Tālrunis informācijai  Koknesē 65161811,  Bebros 65164340,  Iršos 65163673 |
| **Pakalpojuma saņemšana** | Klātienē – Sociālā dienesta apmeklējums |
| **Pakalpojuma sniedzējs** | Kokneses novada domes Sociālais dienests.  Apkalpojamā teritorija: Kokneses novads  Pakalpojuma sniegšanas adreses:  Vērenes iela 1, Koknese, LV-5113  „Papardes”, Bebru pagasta pārvalde, LV-5135  „Kūlēni”, Iršu pagasta pārvalde, LV-5108 |